આ અંગે સ્થાનિકોએ જણાવ્યું હતું કે, પડાલથી બલાઢા તરફ જવાનો જૂનો પુલ જર્જરીત થઇ જતા નવો બનાવવાની કામગીરી કરવાની હતી. જેની માટેના ટેન્ડર પણ બહાર પાડવામાં આવ્યું હતું. જૂનો પુલ તોડી નવો બનાવવા આવી રહ્યો છે. ત્યારે આસપાસના વાંઘરોલી, સનાદરા, બૈડપ, ખાખરિયા, ગંગાના મુવાડા, જરગાલ, ધોરાની મુવાડી, કાકડી જેવા ગામોમાં સંપર્ક માટે સહેલાે પડતા એવા આ રોડ ઉપર ચોમાસામાં ગરનાળા બનાવી તેની ઉપર પુલ બનાવવામાં આવી રહ્યો હતો. અને હાલ પૂરતું સંપર્ક ચાલુ રાખવા ડાયવર્ઝન પણ બનાવ્યો હતો. પરંતુ વરસેલા વરસાદને કારણે શેઢી નદીનું પાણી આ પુલ ઉપર ફરી વળતાં હાલ આ તમામ ગામડાઓ સંપર્ક વિહોણા થઈ ગયા છે. કોન્ટ્રાક્ટર દ્વારા પુલ બંધારણ માટે લાવવામાં આવેલ તમામ માલસામાન વરસાદી તથા શેઢી નદીના પાણીના પ્રવાહમાં તણાઇ ગયો હતો. પરંતુ આ કામ કોન્ટ્રાક્ટરના પોતાના જ વાંકે કામ ગોકળગાય ગતિએ કરાતા આ હાલતમાં મુકાવવું પડ્યુ હતું. જેનો ભોગ આસપાસના ગામડાઓમાં વસવાટ કરતાં નાગરિકો, ખેડૂતો, વિદ્યાર્થીઓને વેઠવાનો વારો આવ્યો હતો.